ইন্দোনেশিয়া-সুরিনাম সম্পর্ক
সুরিনামের রাজধানী পারামারিবোতে ইন্দোনেশিয়ার একটি দূতাবাস রয়েছে। এই দূতাবাসের মাধ্যমে, ইন্দোনেশিয়ার সাথে গায়ানার বিভিন্ন বিষয়াবলী এবং কার্যক্রম সম্পন্ন করা হয়। অপরদিকে, ইন্দোনেশিয়ার রাজধানী জাকার্তায় সুরিনামের একটি দূতাবাস রয়েছে। ইন্দোনেশিয়া এবং সুরিনাম উভয় দেশই বিশ্ব বাণিজ্য সংস্থা (ডব্লিউটিও) এবং ফোরাম অব ইস্ট এশিয়া-লাতিন আমেরিকা কো-অপারেশন এর সদস্য।
ইন্দোনেশিয়া-পেরু সম্পর্ক
১৯৯২ সালের ১ নভেম্বর, পেরু সরকার, ইন্দোনেশিয়ার রাজধানী জাকার্তায় তাঁদের দূতাবাস স্থাপন করে। কার্যকারিতা বৃদ্ধি এবং পেরুর সঙ্গে কূটনৈতিক সম্পর্ক দৃঢ় করা এবং দুই দেশের মধ্যকার সমন্বয় বৃদ্ধির লক্ষ্যে ২০০২ সালের ২০ ফেব্রুয়ারি, পেরুর রাজধানী লিমায় ইন্দোনেশিয়া তাঁদের দূতাবাস স্থাপন করে।